ສະຫະລັດ ຊ້ອມລົບ ໃຊ້ລູກປືນແທ້ ຮ່ວມກັບ ເກົາຫຼີໃຕ້ (ວີດີໂອ)
ສະຫະລັດ ທຳການຊ້ອມລົບ ທີ່ໃຊ້ລູກປືນແທ້ຄັ້ງສຳຄັນ ຮ່ວມກັບກຳລັງທະຫານ ເກົາຫຼີໃຕ້.
ເຮືອບິນລົບຂອງເກົາຫລີໃຕ້ແລະຂອງສະຫະລັດໄດ້ຍິງຈະຫຼວດແລະຖີ້ມລະເບີດໃສ່ເປົ້າໝາຍ ໃກ້ໆບໍລິເວນຊາຍແດນເກົາຫລີເໜືອ ໃນວັນສຸກວານນີ້ ໃນການຊ້ອມລົບທີ່ໃຊ້ລູກປືນແທ້ທີ່ ໃຫຍ່ທີ່ສຸດຄັ້ງນຶ່ງ ນັບຕັ້ງແຕ່ສົງຄາມເກົາຫລີໄດ້ສີ້ນສຸດລົງ ລົດຖັງຂອງສະຫະລັດ ແລະເຮືອບິນເຮລີຄອບເຕີ Apache ໄດ້ຍິງຖະຫລົ່ມໃສ່ເປົ້າໝາຍ ໃນ ເຂດ Pocheon ຂະນະທີ່ທະຫານໂຕນຈ້ອງສະຫະລັດປະມານ 2000 ຄົນແລະທະຫານເກົາ ຫລີໃຕ້ ພວມທຳການຊ້ອມລົບຢູ່ໃນບໍລິເວນໃກ້ຄຽງນັ້ນ ທ່ານ Paark Jeun-taek ຜູ້ບັນຊາການກຳລັງປືນໃຫຍ່ຂອງເກົາຫຼີໃຕ້ກ່າວວ່າ ພວກເຮົາ ພາກັນຕຽມພ້ອມຢ່າງເຕັມທີ່ໆຈະຍຸດຍັ້ງການທ້າທາຍເກາະຜິດຂອງສະຕູແລະຖ້າຫາກວ່າ ມີການທ້າທາຍເກີດຂຶ້ນ ພວກເຮົາກໍມີຄວາມສາມາດທີ່ຈະ ຕອບໂຕ້ໄດ້ຢ່າງທັນທີ ປະເທດພັນທະມິດທັງສອງ ຈະເລີ້ມທຳການຊ້ອມລົບທາງນໍ້າແບບແຍກກັນເປັນເວລາສາມ ວັນ ໃນບໍລິເວນທະເລເຫລືອງໃນວັນເສົາມື້ນີ້ ກອງເຮືອລົບສະຫະລັດທີ່ນຳພາໂດຍກໍາປັ່ນ ບັນທຸກເຮືອບິນ George Washiongton ກໍມີກຳນົດທີ່ຈະເຂົ້າຮວ່ມໃນການຊ້ອມລົບດັ່ງ ກ່າວ ໂຄສົກປ້ອງກັນປະເທດເກົາຫລີໃຕ້ກ່າວເຖິງການຊ້ອມທາງທະເລຄັ້ງນີ້ວ່າແມ່ນການ ຊ້ອມລົບປະຈໍາປີ ໃນຕົ້ນອາທິດນີ້ ພຽງຢາງໄດ້ເວົ້າເຖິງການຊ້ອມລົບດັ່ງກ່າວນີ້ວ່າ ເປັນສ່ວນນຶ່ງຂອງການ ສົ່ງສຽງດັງເພື່ອບຸກລຸກເກົາຫຼີເໜືອທີ່ເຮັດໃຫ້ສະຖານະການຮ້າຍແຮງຂື້ນຕື່ມ ກຸງໂຊລ ໄດ້ປະຕິເສດການຕໍ່ການກ່າວຫາຂອງເກົາຫຼີເໜືອ ໂດຍທີ່ກະຊວງປ້ອງກັນປະ ເທດເກົາຫຼີໃຕ້ແຈ້ງໃຫ້ພວກນັກຂ່າວຊາບວ່າ ບໍ່ມີກຳລັງທະຫານໃດໆທີ່ຈະປັບປຸງຄວາມ ສາມາດໃຫ້ດີຂຶ້ນໄດ້ ໂດຍປາດສະຈາກການຝຶກແອບ